Tuɣal-d tyemma-tt s axxam , thegga aɛwin i yelli-s ad tawi yid-s .deg snat yidsent i ṭṭfent abrid , tilelli ɣef ugmar-is, ma d taklit teḍfer-itt ɣef uḍar. teddunt , taklit teqqar-as : Ers-d ad rekbeɣ amur-iw . tilellit as d-terr akka : Aɛeqqa yessawalen yessawalen , taklit m ibeccicen tenna-iyi-d sub-d ad rekbeɣ .Aɛeqqa-nni ad as-d-yerr : Ruḥ rkeb ur ttagad . Ddant, ddant armi wwḍent ɣer tala n waklan . Tilellit teswa tessared . Tettu ayen iɣef tt-iweṣṣa umɣar azemni tettu-iman-is , tuyes ad twali atmaten-is , ɣef waya ur temlik ara iman-is . mi tekna ad tessired , yeɣli-as uɛeqqa-nni ɣer daxel n waman n tala , truḥ tettut . ma d taklit ur teswi ur tessared deg tala-nni n waklan . lḥant aṭas, tɛawed-as-d diɣen ɣef rrekba. Terra-as-d tlellit akken i as-d-tenna tikkelt-nni tamezwarut. Akken skud ma ddant amur deg ubrid , taklit-nni ad s-teqqar : Eǧǧ-iyi ad rekbeɣ. Tilellit tettcawar aɛeqqa yessawalen . almi d tikkelt taneggarut , yerra-as-d uɛeqqa-nni I tlellit: Ruḥ a yelli , beɛdeɣkem tbeɛdeḍ -iyi , ur zmireɣ d acu ara m-xedmeɣ . imir–nni kan ters-d tlellit seg uɛrur n ugmer akken ad terkeb taklit. Rnant ddaqs abrid yeṣṣaweḍ-itent ɣer tala n yilelliyen.